**PÁRTOK - PARLAMENTARIZMUS – KORMÁNYZÁS**

Tárgyleírás

A politikai folyamat és struktúraelemzés készségének és képességének elméleti-módszertani megalapozása a doktori iskolában nem csupán a politikai rendszer mint egész szintjén, hanem a kiemelt fontosságú és relevanciájú párt- és pártrendszer- fejlődés és választói magatartás-elemzés, a parlamentarizmus és a kormányzati folyamatok előtérbe állításával megy végbe az oktatás és kutatásban. A pártok fejlődése a pártrendszer és a politikai kultúra, valamint a törésvonalak alakulása mentén kerül tárgyalásra a mediális és más politikai kommunikációs modellek tekintetbe vételével. A pártrendszerek összehasonlító elemzése külön hangsúlyt kap a demokratizálódás és az europaizálódás, azaz az európai pártcsaládokkal való kapcsolatrendszer és az európai választások elemzésével együtt. A parlamentarizmus a magyar politikai rendszer és politikai kultúra jellemzője, összefüggésben az európai parlamentarizmus mintáival és a közvetlen demokratikus formák helyi, nemzeti és regionális-európai alkalmazásával ugyancsak kiemelt jelentőségű, mind a parlamenti intézményrendszer és döntéshozatali folyamat elemzésével, de a parlamenti kultúra vonatkozásában is. A kormányzattan a kormányzati intézményrendszer, döntéshozatal és annak demokratikus ellenőrzése nagy témáival elsődlegesen a politikai vezetés, a közigazgatás és annak ellenőrzése (ombudsman, bíróság, adatvédelem stb.) témáit állítja előtérbe a különböző releváns politikai területeken (gazdaság- és szociálpolitika, jogpolitika, külpolitika, Európa-politika stb.)

*Irodalom*

* A házszabályon túl. I. Országgyűlés Hivatala. Budapest.2018.
* Dieringer, Jürgen: Das politische System der Republik Ungarn.Verlag Barbara Budrich.Opladen.2009.
* Enyedi Zsolt-Körösényi András: Pártok és pártrendszerek. Osiris. Budapest.2001.
* Herbert Kitschelt-Zdenka Mansfeldova-Radoslaw Markowski-Gábor Tóka: Post-Communist Party Systems.Cambridge U.P.Cambridge.1999.
* Körösényi András –Tóth Csaba-Török Gábor: The Hungarian Political System.Hungarian Center for Democracy Studies Foundation. Budapest.2009.
* Körösényi András (szerk): A magyar politikai rendszer –negyedszázad után. Osiris.2015.
* Körösényi András-Tóth Csaba-Török Gábor: A magyar politikai rendszer. Osiris. Budapest.2003.
* Parlamenti jog. Az Országgyűlés. Országgyűlés Hivatala. Budapest.2018.
* Sárközy Tamás: Kétharmados túlkormányzás. Park Kiadó. Budapest. 2014.
* Sárközy Tamás: Magyarország kormányzása 1978-2012.Park Könyvkiadó. Budapest.2012.
* Tőkés Rudolf: A kialkudott forradalom. Kossuth Kiadó. Budapest.1998.